
Tee ehitusloa andmine ( Rakvere tänav) 
1. ASJAOLUD JA MENETLUSE KÄIK

28.01.2019 läbivaatamiseks laekus Rakvere tänava ( PK 0+00,00 kuni PK 5+78,37) kinnistutel sõidutee, kõnniteede ja tänavavalgustuse ümberehitamiseks tee ehitusloa taotlus koos tee ehitusprojektiga (linnavalitsuse dokumendiregistris nr 4890/1-16). 

Tee ehitusloa menetluse raames olid linnavalitsuse dokumendiregistri kaudu  kaasatud Narva Linnavalitsuse Arhitektuuri- ja Linnaplaneerimise Ameti, Linnamajandusameti spetsialistid, mis on  kooskõlastanud või andnud arvamuse tee ehitusprojektile (dok. reg nr. 4890/1-16, 5727/1-16 ja 7426/1-16).

09.07.2019 kõik kaasatud isikud kooskõlastasid tee ehitusprojekt.

Esitatud dokumentides ehitusseadustiku § 44 toodud ehitusloa andmisest keeldumise põhjused puuduvad. Seega, tee ehitusloa andmiseks takistusi ei ole.

2. ÕIGUSLIKUD ALUSED

2.1. Ehitusseadustiku § 101 lõike 1 kohaselt tee ehitamiseks esitatakse ehitusteatis kohaliku omavalitsuse üksusele või annab kohaliku omavalitsuse üksus ehitusloa.

2.2. Ehitusseadustiku § 39 lõike 1 kohaselt ehitusloa annab kohaliku omavalitsuse üksus.

2.3. Narva Linnavalitsuse Arhitektuuri- ja Linnaplaneerimise Ameti põhimääruse § 9  lõike 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.

3. OTSUS

Anda tee ehitusluba Rakvere tänava ( PK 0+00,00 kuni PK 5+78,37) kinnistutel avalikult kasutatava sõidutee, kõnniteede ja tänavavalgustuse ümberehitamiseks vastavalt tee ehitusprojektile (töö nr 20190301, peaprojekteerija Llaki Logistika OÜ)..
4. RAKENDUSSÄTTED

4.1. Korraldus jõustub seadusega ettenähtud korras.

4.2.   Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  Korraldust on võimalik vaidlustada Tartu Halduskohtu Jõhvi kohtumajas30 päeva jooksul arvates korralduse teatavakstegemisest.

